סו פרסטר

**סו פרסטר**, מיוצג בידי האמוג'י **🤯**, היא ישות סוריאל שמתחרה בעונה הראשונה של מירוץ הסוריאל של רוליפולי. פרסטר ידועה בתור המצחיקה בחבורה. בפרקים הראשונים של העונה, היא הרבתה להתלהם ולהתרגז. היא לא מכירה את החוקים של התחרות, ובכל זאת בטוחה שהיא תנצח. הבדיחות שלה הן מאוד בסיסיות אבל היא נחשבת הרבה יותר מצחיקה מאור לוג-אין. יש לה קשר מאוד טוב עם רוליפולי. בפרק 3 נחשף שסו פרסטר היא האחראית לרצח רבין.

היא ניצחה באתגר בר-התגדולת בפרק השלישי, מבט אל העבר, כאשר פגשה את חבר הילדות שלה יגאל עמיר.

## השתתפות במירוץ הסוריאל של רוליפולי

סו פרסטר משתתפת בעונה הראשונה של מירוץ הסוריאל של רוליפולי. מקומה בעונה עדיין לא ידוע.

### כניסה למירוץ

**הוראות במה**: "סו נכנסת לחדר התמרים, מוציאה מהכיס מגפון וצועקת לתוכו "איך נכנסים לחדר הזה!"

**קונפשיונל ראשון**: מה קורה כאן!? שלום. אני סו פרסטר. הניצחון במופע הזה יהיה שלי, אם יסבירו לי את החוקים. אני הטובה ביותר מבין כל התלמידים! משתתפים קוראים להם! אני אדם ראוי עם מבט כובש, השאר הם דחלילי-זבל ברבריים, כשמם כן הם!"

### חמשירים

בפרק הראשון של העונה, "חמשירים", המתמודדים התבקשו לכתוב חמשירים, שנשפטו בידי כותב החמשירים הידוע או. הנרי.

בפרק זה, סו עלתה למסלול לבושה ברצועות בד בצבע בז' שהיו מרוצפות בראשים של בובות של תינוק, כשלאחד מהראשים מודבקת בועת דיבור שאומרת "עגבניה". היא הציגה את החמשיר הבא: "אני סו, מנצחת עתידית / ספרו עליי לכל מי שלא מכיר / אני היחידה שטובה / אני מתמודדת נפלאה / כל השאר הם עזי פלסטין". בסיום הפרק היא הוכרזה כמוגנת מפני הדחה.

### היה הגיבור של עצמך

בפרק השני של העונה, "היה הגיבור של עצמך", ישויות הסוריאל התבקשו לבצע משימות בנושא גבורה.

#### **אתגר בר-תקטונת**

באתגר בר-התקטונת, הישויות התבקשו להשתמש בקסמים ובכוחות העל שלהם בכדי לדחוף "גולה" (כדור ברזל) כמה שיותר רחוק. המנצח באתגר זכה לבחור איזו ישות תגלם איזו מפלגה באתגר בר-התגדולת. בחצי הגמר נגד בירי בירי, סו עצרה את הנשימה, פזלה ואמרה: "ניצחוןניצחוןניצחוןניצחוןניצחון במשימהבמשימהבמשימהבמשימה". בירי ניצחה אותה ועלתה לגמר.

#### **אתגר בר-תגדולת**

באתגר בר-התגדולת, הישויות גילמו נציגי מפלגות בכנסת הישראלית. סו ייצגה את מפלגת ימינה, שהמצע שלה היה שוויון זכויות לבני אדם ולשקדים. היא הופיעה בתוך צילינדר ענק עשוי מרציפן מקורמל משהגיע מהכתפיים שלה עד לקו הברך ועל איזור הבטן שלה היו מרוצפים כמאתיים שקדים שאייתו את האותיות "ימינ". היה ניכר שהצילינדר הקשה עליה ללכת, והיא לא לבשה דבר מלבדו. לאחר שהשופטים התייעצו, סו קיבלה ביקורת שלילית על הביצוע שלה, אבל הייתה מוגנת מפני הדחה.

### מבט אל העבר

בפרק השלישי של העונה, "מבט אל העבר", ישויות הסוריאל טיילו בציר הזמן ופגשו דמויות היסטוריות.

#### **אתגר בר-תקטונת**

באתגר בר-התקטונת, הישויות התבקשו לחזור בזמן לנקודה לבחירתם ולנסות להציל כמה שיותר חיים. הישות שהצילה הכי הרבה בני אדם ניצחה באתגר וקיבלה נקודות בונוס באתגר בר-התגדולת. היא חזרה לתקופת נוח וניסתה למנוע את המבול, אבל במקום להציל אנשים היא הרגה 34,925 נפשות. הסיבה לכך, לפי רוליפולי, היא שהמבול נדחה בשלוש שנים כאשר היו שם הרבה יותר אנשים. בנוסף, במהלך שלוש השנים האלו, היה הרבה יותר רצח. סו הגיעה במקום האחרון באתגר.

#### **אתגר בר-תגדולת**

באתגר בר-התגדולת, הישויות פגשו דמות היסטורית לבחירתם וניהלו איתה שיחה. הישות שניהלה את שיחת הסוריאל הפורייה ביותר ניצחה. סו עלתה לבמה לבושה בשמלה שהייתה עשויה מקולאז' של מגזיני אופנה ישנים ולראשה היה כתר זהב שהיה שייך למלכה ויקטוריה שהיא קנתה במכירה פומבית. על הנעליים שלה היו מודפסות אלף תמונות קטנטנות של ג'ורג' מייקל ומייקל ג'ורדן ועל הכובע שלה היה כתוב "האימפריה של שמש". היא פגשה את יגאל עמיר, שהיה חבר קרוב שלה ב-1995, והחליטה לשכנע אותו לא להרוג את יגאל עמיר. נרמז שהיא זו שהרגה אותו בציר הזמן המקורי. בסיום התייעצויות השופטים, הוכרז שסו זכתה באתגר ובחסינות בפרק הבא.

### משחק המנוף

בפרק הרביעי של העונה, "משחק המנוף", ישויות הסוריאל ביצעו משימות שהיו קשורות לקומדיה.

#### **אתגר בר-תקטונת**

באתגר בר-התקטונת, הישויות התבקשו לספר בדיחה בפורמט של שאלה ותשובה. הבדיחה שלה הייתה: "מה המטרה מאחורי המשימה הזו? זה מה שאני שואלת, אני באמת לא הבנתי". רוליפולי החליט שזה נחשב בדיחה, אבל סו לא ניצחה במשימה.

#### **אתגר בר-תגדולת**

באתגר בר-התגדולת, הישויות בחרו דמות מפורסמת לגלם בשעשועון הטלוויזיה "מוח על האש". סו גילמה את בסי הפרה. בסיום הפרק, היא הוכרזה כמוגנת מפני הדחה.

### זה רק משחק

#### **אתגר בר-תקטונת**

באתגר בר-התקטונת, הישויות השתתפו בסצנה אחד-על-אחד עם השחקנית שירה נאור בסיטואציות אינדיבידואליות שרוליפולי סיפק. לבקשת רוליפולי, סו גילמה קוסם ושירה נאור גילמה ילד שמתפעל מהקסמים שלו, אלא שלא ברור אם זו הייתה חלוקת התפקידים או שהיא הייתה הפוכה. סו סיימה את האתגר במקום השני, עם ציון של תשע מתוך 10.

#### **אתגר בר-תגדולת**

באתגר בר-התגדולת, "אלתור אלפביתי", כל שמונה הישויות השתתפו באותה סצנה וכל שורה שנאמרה הייתה צריכה להתחיל באות שאחרי האות בה השורה הקודמת התחילה. לאחר שהשופטים התייעצו, סו קיבלה ביקורת שלילית מרוליפולי והוכרזה כמועמדת להדחה. היא התמודדה נגד בירי בירי בדו-קרב הודעות הסוריאל, ובסיומו הוכרז שהיא תישאר במירוץ.

### קרא, קרא, קרא

בפרק השישי של העונה, "קרא, קרא, קרא", ישויות הסוריאל ביצעו אתגר בר-תקטונת בנושא קריאה ואתגר בר-תגדולת בנושא כתיבה.

#### **אתגר בר-תקטונת**

באתגר בר-התקטונת, שבע הישויות התבקשו לקרוא (או לקרוע) אחד את השני - כלומר להעליב בידידותיות ובאופן שנון תוך ציון הפגמים של הישות אליה מדברים. באתגר זה, הקהל בבית הצביע, והמנצח קיבל נקודות בונוס באתגר בר-התגדולת. סו קיבלה 6 קולות וסיימה את האתגר במקום השלישי.

#### **אתגר בר-תגדולת**

באתגר בר-התגדולת, הישויות היו צריכות לחשוב על רעיון לספר, לעצב לו כריכה קדמית ואחורית, כולל כותרת, תת-כותרת, ותקציר עלילה. לאתגר זה, סו עלתה לבמה לבושה בטוקסידו גברי בצבעים אפור ונייבי עם עניבה אדומה בוהקת ולראשה היה ככתר קונספט הדת. סביבה חגו יתושים ששרו את מזמור חג המולד 12 Days of Christmas בצרפתית והיא קדה קידה. לדבריה, היתושים היו אלמנט מכוון בלבוש, אבל היא ניסתה לשכנע אותם להפסיק לשיר את המזמור ולא הצליחה. היא הציגה ספר על רואלד דאל בשם "האדם שהיה, האדם שהוא, והאדם שיהיה - ביוגרפיה של אדם שעודנו בחיים". לאחר שרוליפולי בישר לה שדאל נפטר, היא ניסתה להספיק להלוויה שלו. לאחר שחזרה, קיבלה שבחים מהשופטים, אבל התבשר לה שהיא לא זכתה באתגר.

### גברתי וגבירותיי, מהפך

בפרק השביעי של העונה, "גברתי וגבירותיי, מהפך", ישויות הסוריאל ביצעו משימות בנושא מהפך.

#### **אתגר בר-תקטונת**

באתגר בר-התקטונת, שש הישויות היו צריכות לעצב כובע ולהניח אותו על הראש של אחד משישה קפלופובים. סו ניסתה להניח את הכובע שלה על מדמבה, אבל לא הצליחה, ולכן לא זכתה באתגר. בתגובה, מדמבה הביע אכזבה מהתפקוד שלו במשימה, והתנצל על כמה שהוא קפלופוב.

#### **אתגר בר-תגדולת**

באתגר בר-התגדולת, הישויות היו צריכות להפוך את הקפלופובים מהאתגר בר-התקטונת לישויות סוריאל. עליהן היה לתת להם שם, להדריך אותם כיצד לדבר עם השופטים, ולהלביש אותם בלבוש סוריאליסטי. לילי מון, שזכתה באתגר בר-התקטונת, הצמידה קפלופוב לכל ישות סוריאל. סו קיבלה את איילה, והעלתה אותה לבמה לבושה במעיל שעשוי כולו מפרוות ארנב עליו היו משובצים קריסטלים בצבע ענבר שאייתו את המשפט "שדכן מחפש בית חם". מתחת למשפט היה כתוב בטוש מספר הטלפון 073-254-0112. איילה חבשה כובע שהיה עשוי בחציו ממושג השעשוע ובחציו מהטעם של גבינה צפתית. שם ישות הסוריאל שלה היה איילה גמקנאטה (אה יאללה גם כן אתה). בסיום הפרק, סו קיבלה ביקורות חיוביות, אך לא זכתה באתגר.

### המחזמרוליפולי

בפרק השמיני של העונה, "המחזמרוליפולי", ישויות הסוריאל כתבו וביצעו מחזמר.

#### **אתגר בר-תקטונת**

באתגר בר-התקטונת, כל אחת מחמש הישויות הוציאה מהקיר בובת יד בדמות ישות אחרת שנותרה במירוץ, והישויות התבקשו לחקות אחת את השנייה. סו הוציאה מהקיר בובה בדמותה של לילי מון, וחיקתה אותה באופן שזיכה אותה במקום הרביעי באתגר.

#### **אתגר בר-תגדולת**

באתגר בר-התגדולת, הישויות השתתפו במחזמרוליפולי, מחזמר שנכתב על ידיהן. בנוסף, הן עיצבו תלבושת שמייצגת אחת מחמש התכונות שהופכות ישות סוריאל לפורייה (מקוריות, וכחנות, נחישות, גמישות וודאות). סו, שהלבוש שלה ייצג את התכונה "גמישות", עלתה לבמה בבגד גוף כחול-אפור צמוד, החזיקה ברווז שניסה לברוח ממנו ושפכה עליו מים, ואז שתתה את המים שנפלו מהגב שלו. היא אז עשתה פעלולים אקרובטיים קשים מאוד שייצגו את הגמישות המילולית שלה. במחזמרוליפולי, היא התבקשה לגלם את ישות הסוריאל המוחצן, ושרה שיר בשם "אני".